Flåtebatteri

Et flåtebatteri (flytebatteri) er et stasjonært batteri på en flytende plattform i vannet. Flåtebatterier kjennetegnes av at de ikke kan flyttes for egen kraft. Et stort antall land har i løpet av flere århundrer brukt slike stasjonære konstruksjoner for å kunne flytte tungt artilleri etter behov i havneområder, skjærgård, lukket farvann og vannveger til bruk mot fiendtlige fartøyer, festninger eller befestede posisjoner på land.

 Flåtebatterier 
Bevæpnede fartøyer med begrenset eller ingen bevegelsesevne uten assistanse kalles for enkelthetens skyld «flåtebatteri», enda disse teknisk sett kan omtales som stykkprammer. Slike flytende batterier har spilt viktige roller i historiske slag, blant annet flytebatteriet i Charleston, som var pansret med jernplater, under bombardementet av Fort Sumter 12. til 13. april 1861 da den amerikanske borgerkrigen startet. Bruk av panserbeskyttelse var inspirert av de pansrede stykkprammer under Krimkrigen som betegnes som «floating batteries» tross bruk av dampkraft og seilføring.

Danmark-Norge og Sverige hadde slike flåtebatterier i deres flåtelister fra krigene, men av en meget enkel konstruksjon ettersom betegnelsen «flåte» er korrekt brukt om slike fartøyer. To større flåtebatterier ble bygd på meget kort tid for Tordenskjolds operasjoner langs den svenske vestkysten i 1719. Konstruksjonen gikk raskt ettersom disse var simple flåtefarkoster med tømmerstykker som sørget for oppdrift. Som et rent defensivt våpen i grunt farvann der det ikke var mulig å ha kystbefestninger, kom flåtebatteriene til sin rett som et forsvarstiltak under Englandskrigene i 1801–1814 med et lite antall kanoner på et åpent dekk. Til sammen ble ni danske og femten norske flåtebatterier bygd og sjøsatt for det lokale forsvaret.

I Norge er  flåtebatteriene betegnet som «defensionsprammer». Svært lite annet er kjent, ettersom disse ikke kunne seile for egne hånd. Det største flåtebatteriet er «Norsk Flåtebatteri Nr. 01» med en besetning på 150 mann og en bestykning på 12 24-punds kanoner. Det finnes andre farkoster i Norge som også betegnes som prammer og som har blitt berømt for ettertiden, som «Prammen», hvilket var en type flytende blokkhus på 16 alen lengde og bredde, fra 1716.

 Danske flåtebatterier 
NavnKjølstrekking/SjøsettingUtgåttLengdeBreddeDypgangBestykningBesetning«Langemaren»1719Erobret av svenskene 12. sept. 171951,5 m5,4 m2,6-2,7 m10 100-punds morterskyts«Spydstagen»1719Erobret av svenskene 12. sept. 171932,6 m5,3 m2,5 m10 100-punds morterskytsFlaadebatteri Nr. 011785180844 m12,9 m1,0 m24 kanoner156 mannDefensionsflaade Nr. 028 kanonerDefensionsflaade Nr. 038 kanonerFlaadebatteri Nr. 021807181412,6 m8,2 m0,7 m4 kanonerFlaadebatteri Nr. 031807181412,6 m8,2 m0,7 m4 kanonerFlaadebatteri Nr. 04180818143 kanonerFlaadebatteri Nr. 05180818123 kanonerFlaadebatteri Nr. 06180818143 kanonerFlaadebatteri Nr. 07180818123 kanonerFlaadebatteri Nr. 08180818143 kanonerFlaadebatteri Nr. 09180818144 kanoner, 1 morterskyts

 Norske flåtebatterier 
NavnKjølstrekking/SjøsettingUtgåttLengdeBreddeDypgangBestykningBesetningNorsk Flåtebatteri Nr. 011807181311 kanoner139 mannNorsk Flåtebatteri Nr. 02 (1)1807181111 kanoner117 mannNorsk Flåtebatteri Nr. 031807180911 kanoner139 mannNorsk Flåtebatteri Nr. 01 fra Frederiksvern12 kanoner150 mann«Prøvesteen»1807181212 kanoner«Neptunus»1807181210 kanonerDefensionspram 01180818142 kanoner17 mannDefensionspram 02180818142 kanoner17 mannDefensionspram 03180818142 kanoner17 mannDefensionspram 04180818142 kanoner17 mannNorsk Flåtebatteri A180918143 kanoner31 mannNorsk Flåtebatteri B2 kanoner31 mannNorsk Flåtebatteri C3 kanoner31 mannNorsk Flåtebatteri Nr. 01 fra Kristiansand181118148 kanoner41 mannNorsk Flåtebatteri Nr. 02 (2)181318148 kanoner41 mann

 Se også 
 Stykkpram
 Skyttskip
 Kavaleripram

 Litteratur 
 Henrik Christiansen: Orlogsflådens skibe gennom 500 år – Bind 2 ISBN 978 87 89022 78 9.

Kategori:Krigsfartøytyper
Kategori:Artikler i sjøfart-prosjektet